Neabem Schreiba isch'r au ganz arg  en d' Musik vernarrt. Die Luscht am Senga wird en sogar später, wenn's em gsondheitlich ganz dreckig goht, oifach nemme loslau. Er isch en verschiidene Gsangverei aktiv ond vertont für dia etliche vo seine Gedicht. Zo seim bekanndesta Liad, wo emmor no gern vo viile Leit gsonge wird, entpubbt sich "I, wenn i Geld gnuag hätt, o dees wär schee". Sogar dr Willy Reichert, mit dem'r hin ond wiider uff dr Bühne gstande isch, nemmt des Lied uff Schallplatt auf, ond später wird's emol zom Vorrat von "Herrn Stumpfes Zieh- und Zupfkapelle" ghere.